Qatt ma fhimt kif it- tim tar- Repubblika Ċeka kien għamel xi żmien fl- ewwel għaxra tal- klassifika tal- Fifa , għalkemm meta tqis li bħalissa l- Istati Uniti jinsabu fil- ħames post tinduna kemm din il- klassifika mhijiex ta' min jorbot fuqha . Minkejja d- daqsxejn ta' biża' li kelli , l- iżjed forsi , l- Italja għaddew mingħajr wisq problemi , u ma naħsibx li se jbatu ħafna biex jaslu sas- semifinali . Min- naħa l- oħra , l- uniku seed li ma rebaħx il- grupp tiegħu kellu jkun Franza , li issa se jiltaqgħu ma' l- Ispanjoli . Ħażin . Zidane ilu xi erba' snin jilgħab maġenb u kontra l- plejers ta' Spanja u jafhom sewwa ; iżda aktar minn Zidane , qed nibża' minn x' jista' jagħmel Thierry Henry . Waqt sessjoni ta' taħriġ tas- selezzjoni Spanjola li saret m' ilux , Luis Aragonés daħal f' polemika meta pprova jinkoraġixxi lil Reyes bil- kliem « ¡ tú eres mejor que ese negro ! » , b' referenza għall- attakant Franċiż , kollega tiegħu fl- Arsenal . Aragonés ħaqqu lezzjoni , u Henry , bi raġun , wisq probabbli se joħroġ biex jagħtihielu . Kif diġà għedt darbtejn tlieta , ix- xewqa tiegħi kienet li Spanja jiltaqgħu mal- Korea t' Isfel , opportunità tad- deheb biex jivvendikaw id- disfatta ta' erba' snin ilu , meta l- iżbalji ta' arbitraġġ iffavorixxew lill- Koreani . Iżda l- mogħdijiet tal- futbol kultant ikunu aktar misterjużi milli jidhru , u l- lum il- ġudizzju ( naħseb żbaljat ) tar- referì ħadem kontrihom : il- gwardalinja tella' l- bandiera għax Frei kien f' pożizzjoni irregolari , il- gowler u d- difensuri Koreani waqfu , Frei tefa' l- ballun fix- xibka , u mbagħad ir- referì iddeċieda li l- gowl ma jħassrux . Sa dak il- mument il- Koreani kellhom bżonn jiskorjaw gowl wieħed biss biex forsi jibqgħu fil- kampjunat . . . iżda tqarraqt . M' hemmx x' tagħmel . Lil hinn mill- ipoteżi u minn dak li seta' kien , minn issa 'l quddiem ser ikollna ħafna partiti interessanti . It- Taljani jerġgħu jiffaċċjaw skwadra mmexxija minn Guus Hiddink , bi plejers li żgur mhumiex se jaqtgħu qalbhom kif għamlu ċ- Ċeki l- bieraħ . Partita oħra li qed nistenna bil- ħerqa hija dik bejn il- Brażil u l- Gana . Veloċità garantita . U jekk l- Ispanjoli jridu jeħilsu mis- saħta li ilha ddellel it- tamiet tagħhom , ser ikollhom jirbħu erba' partiti mill- aktar diffiċli . . . Hawnhekk ir- riżultati ta' l- aħħar tmien logħbiet – ikklikkjaw fuqhom biex taraw l- filmati korrispondenti . Repubblika ĊekaItalja ĠappunBrażil KroazjaAwstralja ŻvizzeraKorea t' Isfel Għarabja SawditaSpanja ( B ) UkrajnaTuneżija Mingħajr dubju , l- iktar spettaklu li rajna f' din l- aħħar ġurnata ta' l- ewwel fażi ġie mill- grupp F , konkretament fit- tieni taqsima tal- partiti Ġappun - Brażil u Kroazja - Awstralja . Jidher li l- Brażiljani reġgħu sabu l- jogo bonito li tant huma magħrufa għalih , u li Ronaldo qatagħha li jibda jilgħab daqsxejn futbol u anki joħloq periklu quddiem il- gowl . Fil- logħba l- oħra kien hemm minn kollox : żball iblah tal- gowler Awstraljan , tliet karti ħomor , konfużjoni papali meta Pletikosa ipproteġa l- ballun b' ġismu kollu eżatt fuq il- linja tal- gowl , l- enerġija u d- determinazzjoni tas- Socceroos bħalma kienu wrewna kontra l- Ġappun . . . Dan kollu tistgħu tarawh fiż- żewġ vidjos ta' hawn isfel . Ġappun 1 Brażil 4 Kroazja 2 Awstralja 2 Hawnhekk il- klassifiki finali u l- panorama tat- tieni fażi tal- kampjunat . Sadattant , fil- Brażil verżjoni carioca tal- mustardini Tic Tac , li tiċċelebra bil- quddiem il- Hexacampeonato tas- Seleçao ( ċjoè , is- sitt Tazza tad- Dinja ) : Kif jgħidu , min ħexa mexa , u min ma mexiex … Bloggata ta' Antoine Cassar - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .